recursal/SuperWikiNEXT-32B huggingface dataset:
ระวังสับสนกับ สโมสรฟุตบอลแอ็กคริงตัน (2434) หรือ สโมสรฟุตบอลแอ็กคริงตันสแตนลีย์

**สโมสรฟุตบอลแอ็กคริงตัน** (อังกฤษ: Accrington F.C.) สโมสรฟุตบอลใน แอ็กคริงตัน แลงคาสเชอร์ พวกเขาเป็นหนึ่งในสมาชิกผู้ก่อตั้งของ อิงกลิชฟุตบอลลีก

ประวัติ
-------

สโมสรฟุตบอลแอ็กคริงตันก่อตั้งขึ้นภายหลังจากการนัดพบกันที่ผับท้องถิ่นเมื่อปี ค.ศ. 1876 พวกเขาเล่นที่สนามของ สโมสรคริกเก็ตแอ็กคริงตัน คือ Thorneyholme Road ซึ่งยังคงใช้งานอยู่จนถึงทุกวันนี้

พวกเขาเป็นหนึ่งในสิบสองทีมแรกเริ่มก่อตั้งฟุตบอลลีกเมื่อวันที่ 17 เมษายน ปี ค.ศ. 1888 ฤดูกาลที่ดีที่สุดของแอ็กคริงตันคือในปี ค.ศ. 1889–90 เมื่อจบอันดับที่หกในตาราง อย่างไรก็ตาม ในฤดูกาล 1892–93 ทีมจบอันดับที่สิบห้า (จากทั้งหมด 16 ทีม) และตกชั้นหลังจากแพ้นัด เพลย์ออฟ 1-0 ต่อ เชฟฟีลด์ยูไนเต็ด แล้วลาออกจากลีกดีกว่าเล่นใน ดิวิชั่น 2 กลายเป็นสโมสรแรกในการก่อตั้งฟุตบอลลีกที่ออกจากลีกอย่างเป็นทางการ (สโตก ล้มเหลวในการเลือกตั้งใหม่ในปี ค.ศ. 1890 แต่กลับเข้าร่วมลีกในอีกหนึ่งปีต่อมา)

หลังจากฤดูกาลแรกในแลงคาสเชอร์ลีก แอ็กคริงตันไม่ประสบความสำเร็จในการสมัครเข้าร่วมฟุตบอลลีก หลังจากนั้นไม่นาน สโมสรฟุตบอลแอ็กคริงตันประสบปัญหาทางการเงินอันนำไปสู่การยุบสโมสรในที่สุด สโมสรอยู่นอกลีกต่อจนถึงปี ค.ศ. 1896 ในที่สุดก็ยุบสโมสรหลังจากพ่ายแพ้ 12-0 เมื่อวันที่ 14 มกราคมต่อดาร์เวน ในรายการแลงคาสเชอร์ ซีเนียร์ คัพ

อ้างอิง
-------

1. ↑  Accrington Cricket Club – Early Days (1846–1890) เก็บถาวร 7 ตุลาคม 2007 ที่ เวย์แบ็กแมชชีน
2. ↑  "Football League Division 2 table 1893/94". คลังข้อมูลเก่าเก็บจากแหล่งเดิมเมื่อ 3 October 2018. สืบค้นเมื่อ 30 August 2016.

แหล่งข้อมูล
-----------

* Every match result and League table while in the Football League
* Accrington on Football Club History Database
**สโมสรฟุตบอลแฮชแท็กยูไนเต็ด** (อังกฤษ: Hashtag United Football Club) เป็นสโมสรฟุตบอลกึ่งอาชีพที่ตั้งอยู่ในเอสเซ็กซ์ ประเทศอังกฤษ ปัจจุบันพวกเขาเป็นสมาชิกของ Isthmian League Premier Division และเล่นที่ Len Salmon Stadium

สโมสรก่อตั้งในปี 2016 โดยสเปนเซอร์ โอเวน ซึ่งเป็นยูทูบเบอร์ แต่เดิมสโมสรเล่นนัดกระชับมิตรกับทีมงานของสโมสรฟุตบอลอาชีพ ทีมในซันเดย์ลีก และทีมนอกลีก โดยเกมดังกล่าวได้ถ่ายทำและทำไฮไลต์อัปโหลดไปยังช่องยูทูบของเขาและได้รับการติดตามทางออนไลน์อย่างรวดเร็ว 
ในปี 2017 โอเวนเริ่มพูดคุยกับสมาคมฟุตบอลถึงความเป็นไปได้ในการนำแฮชแท็กการเข้าร่วมระบบลีกฟุตบอลอังกฤษ สโมสรเข้าสู่ระบบลีกในตอนต้นของฤดูกาล 2018–19 โดยเล่นในอีสเทิร์นคันทีส์ลีก

สถิติแบ่งตามฤดูกาล
------------------

| ฤดูกาล | ลีก | ระดับ | อันดับ | เอฟเอคัพ | เอฟเอเวส | หมายเหตุ |
| --- | --- | --- | --- | --- | --- | --- |
| 2018–19 | อีสเทิร์นคันทีส์ลีก ดิวิชันวันเซาต์ | 10 | 1 จาก 19 | – | – | เลื่อนชั้น |
|

อ้างอิง
-------

1. ↑  Mike Williams & Tony Williams (2016) *Non-League Club Directory 2017*, Tony Williams Publications, p366 ISBN 978-1869833695
2. ↑  Hashtag United Eastern Counties League

แหล่งข้อมูลอื่น
---------------

* เว็บไซต์ทางการ
* *L'Équipe*
* BBC Mundo
**สวนสัตว์เซี่ยงไฮ้** (จีนตัวย่อ: 上海动物园; จีนตัวเต็ม: 上海動物園; พินอิน: *Shànghǎi Dòngwùyuán*; อังกฤษ: Shanghai Zoological Park หรือ Shanghai Zoo) เป็นสวนสัตว์หลักในเซี่ยงไฮ้ ภายใต้บริหารงานในเขตฉางหนิง สวนสัตว์นี้ตั้งอยู่ใกล้กับสำนักงานเขตหงเฉียว เดิมชื่อ "**สวนซีเจียว**" (หรือ "**สวนสาธารณะชานเมืองตะวันตก**") (จีนตัวย่อ: 西郊公园; จีนตัวเต็ม: 西郊公園; พินอิน: *Xījiāo Gōngyuán*) ซึ่งยังคงเป็นชื่อสามัญในท้องถิ่นที่ใช้สำหรับสวนสัตว์นี้

ประวัติ
-------

ที่ตั้งของสวนสัตว์เซี่ยงไฮ้ในปัจจุบัน ได้รับการพัฒนาขึ้นครั้งแรกในฐานะคอกม้าใน พ.ศ. 2433 ต่อมาใน พ.ศ. 2457 สมาคมหอการค้าได้ซื้อไป และใน พ.ศ. 2459 ได้มีการดัดแปลงเป็นสนามกอล์ฟหุ่งเจา (Hung-Jao Golf Club; หุ่งเจาเป็นชื่อสำเนียงเซี่ยงไฮ้ของ "หงเฉียว") เป็นสโมสรกอล์ฟ (สนามกอล์ฟ) ที่ใหญ่ที่สุดในเซี่ยงไฮ้ เช่นเดียวกับสโมสรอื่น ๆ ที่มีเจ้าของเป็นชาวต่างชาติ ทรัพย์สินของสโมสรถูกยึดกลับมาโดยรัฐบาลใหม่ในปี 2496 หลังจากที่พรรคคอมมิวนิสต์จีนเข้ายึดครองเซี่ยงไฮ้ในปี 2492 

ในปี 2497 สนามกอล์ฟเดิมเปิดให้ประชาชนทั่วไป ในชื่อ "สวนซีเจียว" ใน พ.ศ. 2502 ได้มีการสร้างกรงสัตว์หลายชุดและขยายขนาดสวน ต่อมาใน พ.ศ. 2523 อุทยานได้เปลี่ยนชื่อเป็น "สวนสัตว์เซี่ยงไฮ้"

ปัจจุบัน
--------

หลังจากผ่านไปครึ่งศตวรรษของการพัฒนา สวนสัตว์เซี่ยงไฮ้ได้กลายเป็นสวนนิเวศวิทยาที่ดีที่สุดแห่งหนึ่งในเซี่ยงไฮ้ สวนสัตว์เป็นบ้านของสัตว์และจัดแสดงมากกว่า 6,000 ตัว ในจำนวนนี้มีสัตว์จีน 600 ตัว ซึ่งรวมถึง แพนด้ายักษ์ ลิงจมูกเชิดสีทอง สิงโต เสือโคร่งจีนใต้ นกหัวขวาน นกปรอดดำ นกเงือกใหญ่ และอูฐบักเตรีย สัตว์จากส่วนอื่น ๆ ของโลก ได้แก่ ชิมแปนซี, ยีราฟ, ม้าลาย, จิงโจ้, กอริลลา, ลีเมอร์, มาร์โมเซท, ลิงแมงมุม, ออริกซ์, สุนัขป่าแอฟริกา, ลิงบาบูนเหลือง, แมนดริลล์, ลิงซ์แคนาดา และหมาป่าเคราขาว สวนสัตว์มีการพัฒนาและปรับปรุงเปลือกของสัตว์อย่างต่อเนื่องเพื่อให้มีสภาพแวดล้อมที่ดีขึ้นสำหรับสัตว์และประสบการณ์ที่น่าพึงพอใจสำหรับผู้เยี่ยมชม

การออกแบบสนามกอล์ฟดั้งเดิมได้รับการอนุรักษ์ไว้โดยทั่วไป มีต้นไม้ทั้งหมด 100,000 ต้น มีเกือบ 600 สายพันธุ์ที่ปลูกในสวนสัตว์ พื้นที่สีเขียวและสนามหญ้าครอบคลุมพื้นที่ 100,000 ตารางเมตร สวนสัตว์พยายามที่จะสร้างเป็นมิตรกับสิ่งแวดล้อม สภาพแวดล้อมสำหรับสัตว์ต่างๆ - 'ทะเลสาบสวอน' ที่มีกอและต้นไม้ตามธรรมชาติให้ร่มเงาแก่นกกระทุง ห่าน หงส์ดำ นกกระสากลางคืน และนกอื่นๆ เป็นตัวอย่างที่สมบูรณ์แบบของเรื่องนี้

สวนสัตว์เซี่ยงไฮ้มีพื้นที่สำหรับสันทนาการและการพักผ่อน โดยเปิดโอกาสให้ผู้มาเยี่ยมชมได้เพิ่มพูนความรู้เกี่ยวกับสัตว์ต่าง ๆ และรวมสิ่งนี้เข้ากับการวิจัยทางวิทยาศาสตร์และทางเทคนิคเพื่อช่วยให้ผู้คนเข้าใจและปกป้องสัตว์ได้ดียิ่งขึ้น นับตั้งแต่ก่อตั้งสวนสัตว์ ก็มีโฮสต์มากกว่า 150,000,000 ผู้เข้าชม

เป้าหมายของสวนสัตว์เซี่ยงไฮ้คือการให้ผู้เยี่ยมชมออกไปพร้อมกับความเข้าใจและความซาบซึ้งในสัตว์และสภาพแวดล้อมของพวกมัน

ระเบียงภาพ
----------

* แบบจำลองสวนสัตว์เซี่ยงไฮ้แบบจำลองสวนสัตว์เซี่ยงไฮ้
* แพนด้ายักษ์แพนด้ายักษ์
* กอริลลากอริลลา
* นกยูงนกยูง
* สุนัขป่าสุนัขป่า
* บ่อหมีสีน้ำตาลบ่อหมีสีน้ำตาล
* ช้าวเอเชียช้าวเอเชีย
* ยีราฟยีราฟ
* ลีเมอร์ลีเมอร์
* ตู้ปลาตู้ปลา
* ลิงจมูกเชิดสีทองลิงจมูกเชิดสีทอง
* ลิงแมงมุมลิงแมงมุม
* เสือโคร่งจีนใต้เสือโคร่งจีนใต้
* หมีควายหมีควาย
* อูฐอูฐ
* แพนด้าแดงแพนด้าแดง
* นกเงือกใหญ่นกเงือกใหญ่
* นกปรอดดำนกปรอดดำ
* ทาคินทาคิน
* แอดแดกซ์แอดแดกซ์
* แอลลิเกเตอร์จีนแอลลิเกเตอร์จีน
* ลิงจมูกเชิดสีทองลิงจมูกเชิดสีทอง

อ้างอิง
-------

1. ↑  Washburn, D. The Forbidden Game: Golf and the Chinese Dream, p.4
**"รถไฟขบวนแห่งความฝัน"** เป็นซิงเกิลของวงดนตรีพาราด็อกซ์ คว้ารางวัล "เพลงยอดเยี่ยม" จากงาน ประกาศผลรางวัล Season Awards ครั้งที่ 28 ปี 2560 

"ดีใจกับรางวัลเพลงยอดเยี่ยมประจำปีนี้ จากเพลง รถไฟขบวนแห่งความฝัน เพราะหลังจากที่ช่วยกันทำเพลงนี้เสร็จใหม่ๆ ก็รู้สึกแล้วว่าชอบเพลงนี้ มันเหมือนเป็นเพลงที่ดี จนวันนึงเพลงได้มีชื่อเข้าชิงจนสามารถคว้ารางวัลมาได้ สิ่งทั้งหมดนี้ก็เป็นเหมือนกำลังใจในการทำงานต่อไปของพวกเรามากกว่า ซึ่งก่อนหน้านี้เคยได้รับรางวัลในสาขาเดียวกัน จากเพลง ลาลาลา มาแล้วเมื่อ 5 ปีที่ผ่านมา" ต้า พาราด็อกซ์ กล่าวในวันรับรางวัล

ประพันธ์เนื้อร้อง-ทำนองโดย อิทธิพงศ์ กฤดากร ณ อยุธยา และเรียบเรียงโดย พาราด็อกซ์ ออกจำหน่ายในวันที่ 20 มีนาคม พ.ศ. 2557

ส่วนมิวสิกวิดีโอนี้ เผยแพร่ครั้งแรกในวันที่ 17 เมษายน พ.ศ. 2557 เวลา 20.00 น ในยูทูบ กำกับโดย ทรงยศ สุขมากอนันต์

การตอบรับ
---------

เพลง "รถไฟขบวนแห่งความฝัน" ได้อันดับสูงสุดที่ 17 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 20 เมษายน พ.ศ. 2557 และอันดับสูงสุดที่ 31 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 18 พฤษภาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2557) | อันดับสูงสุด |
| --- | --- |
| ซี้ดเอฟเอ็ม ชาร์ตท็อป 20 | 17 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 31 |
| Channel V Countdown Siam Top 20 Single Chart  | 16 |
| ยู2เพลย์ ท็อป 10 ชาร์ต | 7 |
|

อ้างอิง
-------

1. ↑  Seed Chart Top 20 ประจำวันอาทิตย์ที่ 20 เมษายน 2557
2. ↑  "95.5 FM Virgin Hitz CHART TOP 40 ประจำวันอาทิตย์ที่ 18 พฤษภาคม 2557 Hot New Chart ใหม่ล่าสุด 40 เพลงเพราะๆ". คลังข้อมูลเก่าเก็บจากแหล่งเดิมเมื่อ 2014-07-03. สืบค้นเมื่อ 2015-03-08.
3. ↑  "เพลงไทย ที่เพราะที่สุด Channel V Countdown Siam Top 20 Single Chart ประจำวันที่ 1 มิถุนายน 2557". คลังข้อมูลเก่าเก็บจากแหล่งเดิมเมื่อ 2015-09-01. สืบค้นเมื่อ 2015-03-08.
4. ↑  "ชาร์ทเพลงไทยเพราะๆ ที่ฮิตเปิดฟังมากที่สุด ยูทูเพลย์ You2Play Chart เพลงไทย Top 10 Date 23 มีนาคม 2557". คลังข้อมูลเก่าเก็บจากแหล่งเดิมเมื่อ 2016-03-10. สืบค้นเมื่อ 2021-09-28.
**เชดดาร์ชีส** เป็นเนยแข็งธรรมชาติชนิดหนึ่งที่มีเนื้อค่อนข้างแข็ง มีสีขาวหม่นอกเหลือง (หรือมีสีส้มถ้าเติมสารให้สี เช่น อันนัตโต) บางครั้งมีรสชาติที่แหลมคม มีต้นกำเนิดมาจากเมืองเชดดาร์ ในซัมเมอร์เซต ประเทศอังกฤษ ปัจจุบันเชดดาร์ชีสมีผลิตทั่วไปในหลายประเทศทั่วโลก 

เชดดาร์เป็นเนยแข็งที่ได้รับความนิยมที่สุดในสหราชอาณาจักร คิดเป็นมูลค่า 51% ของตลาดชีสที่มูลค่า 1.9 พันล้านปอนด์ต่อปี ในขณะที่ในสหรัฐอเมริกา เชดดาร์เป็นชีสที่นิยมที่สุดอันดับสองรองจากมอซซาเรลลา มีการบริโภคเชดดาร์ชีส 10 ปอนด์ (ประมาณ 4.5 กิโลกรัม) ต่อคนต่อปี สหรัฐอเมริกาผลิตเชดดาร์ชีส 3,000,000,000 ปอนด์ (ประมาณ 1,360,777,110 กิโลกรัม) ในปี 2014 ในขณะที่สหราชอาณาจักรผลิตเชดดาร์ชีส 258,000 ปอนด์ (117,026 กิโลกรัม) ในปี 2008

ลักษณะ
------

เชดดาร์ชีสที่จัดแดงในงานแสดงมิดซัมเมอร์เซ็ตโชว์
ลักษณะของเชดดาร์ชีสแบบซัมเมอร์เซตดั้งเดิมในอุดมคติได้ถูกระบุไว้โดยโจเซฟ ฮาร์ดิง (Joseph Harding) เมื่อปี 1864 ว่าเป็น "มีผิวที่ปิดและแน่น แต่มีลักษณะและคุณภาพที่อ่อนโยน มัน (เชดดาร์ชีส) เต็มไปด้วยความพร้อมที่จะละลายในปาก รสชาติแน่นและดี ใกล้เคียงรสชาติของเฮเซลนัท" ("close and firm in texture, yet mellow in character or quality; it is rich with a tendency to melt in the mouth, the flavour full and fine, approaching to that of a hazelnut".)

เชดดาร์แบบดั้งเดิมมีแนวโน้มที่จะมีรสชาติที่คมและจัด บ้างมีความ "earthy" เล็กน้อย โดย "ความคม" (sharpness) ของรสชาติเชดดาร์ชีสเกี่ยวข้องกับระดับของเปปไทด์รสขมในชีส รสขมที่ว่านี้มาจากอายุของเชดดาร์ชีสที่หมักมานาน ผิวของเชดดาร์จะแน่น ยกเว้นเชดดาร์ดั้งเดิมที่ทำในฟาร์มเฮาส์จะมีลักษณะเปราะเล็กน้อย ชีสที่หมักครบเวลา (mature) มากกว่า 6 เดือนควรมีชีสคริสตอลใหญ่ ๆ กระจายทั่วไปในเนื้อชีส ซึ่งเป็นสารพวกแคลเซียมแลกเตต

ดูเพิ่ม
-------

* รายชื่อเนยแแข็ง
* คอลบีชีส, มีมอเล็ตต์, เรดเลสเตอร์ - ชีสรูปแบบต่าง ๆ ที่คล้ายเชดดาร์

อ้างอิง
-------

1. ↑  Smale, Will (21 August 2006). "Separating the curds from the whey". *BBC Radio 4 Open Country*. สืบค้นเมื่อ 7 August 2007.
2. ↑  "The Interview – Lactalis McLelland's 'Seriously': driving the Cheddar market". *The Grocery Trader*. สืบค้นเมื่อ 9 May 2007.
3. ↑  "Cheese Sales and Trends". International Dairy Foods Association. คลังข้อมูลเก่าเก็บจากแหล่งเดิมเมื่อ 19 พฤษภาคม 2011. สืบค้นเมื่อ 9 พฤศจิกายน 2010.
4. ↑  "Quantity of cheddar cheese produced in the U.S. from 2004 to 2013 (in 1,000 pounds)". Statista. สืบค้นเมื่อ 19 December 2015.
5. ↑  Rajan, Amol (22 September 2009). "The Big Question: If Cheddar cheese is British, why is so much of it coming from abroad?". *The Independent*. London. คลังข้อมูลเก่าเก็บจากแหล่งเดิมเมื่อ 2015-09-25. สืบค้นเมื่อ 9 November 2010.
6. ↑  *Transactions of the New-York State Agricultural Society for the Year 1864*, page 232, volume 14 1865, Albany
7. ↑  Karametsi, K. (13 August 2014). "Identification of bitter peptides in aged cheddar cheese". *Journal of Agricultural and Food Chemistry*. **62** (32): 8034–41. doi:10.1021/jf5020654. PMID 25075877.
8. ↑  Phadungath, Chanokphat (2011). *The Efficacy of Sodium Gluconate as a Calcium Lactate Crystal Inhibitor in Cheddar Cheese* (Thesis). University of Minnesota. สืบค้นเมื่อ 12 October 2013.
**มัลติเพล็กซ์เซอร์ (Multiplexer : MUX)** หรือเรียกอีกชื่อหนึ่งว่า ตัวเลือกข้อมูล (Data Selector) ซึ่งเป็นตัวที่ทำหน้าที่เลือกช่องสัญญาณที่มีข้อมูลช่องหนึ่งจากหลาย ๆ ช่องสัญญาณมาเป็นอินพุตและต่อช่องสัญญาณที่มีข้อมูลนั้นเข้าเป็นสัญญาณเอาต์พุตเพียงเอาต์พุตเดียว ดังรูป

mux กับ demuxมัลติเพล็กซ์เซอร์
การรวมสัญญาณ กับ การไม่รวมสัญญาณมัลติเพล็กซ์เซอร์
จากรูปทางด้านล่างแสดงอินพุตจำนวน n ขา ตั้งแต่ D0 ถึง Dn ขาซึ่งใช้สำหรับเลือกข้อมูล S0 ถึง Sm และขาเอาต์พุต Y ส่วนขาของ S0 ถึง Sm ใช้สำหรับการเลือกให้อินพุตใดจากอินพุต D0 ถึง Dn ผ่านออกไปที่เอาต์พุต Y และจำนวนขาของ S นั้นก็ยังมีความสัมพันธ์กับจำนวนขาของอินพุต D คือ เช่น ถ้ามีจำนวนอินพุตที่จะถูกเลือกจำนวน 4 อินพุต จำนวนบิตของขาสำหรับเลือกข้อมูลจะเท่ากับ 2 (22 = 4) ถ้ามีจำนวนอินพุตที่จะถูกเลือกจำนวน 8 อินพุต จำนวนบิตของขาสำหรับเลือกข้อมูลจะเท่ากับ 3 (23 = 8) เป็นต้น

รูปบล็อกไดอะแกรมของมัลติเพล็กซ์เซอร์รูปบล็อกไดอะแกรมของมัลติเพล็กซ์เซอร์
วิธีการรวมข้อมูลจากหลาย ๆ จุด แล้วส่งผ่านไปตามสายส่งเพียงสายเดียวนั้น เรียกว่า **multiplex** ซึ่งสามารถแบ่งได้ออกเป็น 2 รูปแบบคือ

**1) การมัลติเพล็กซ์แบบแบ่งเวลา (Time Division Multiplexer หรือ TDM)** เป็นวิธีที่เพิ่งจะได้รับการพัฒนาขึ้นมาได้ไม่นานนักการมัลติเพล็กซ์แบบแบ่งเวลาจะใช้เส้นทางเพียงเส้นทางเดียวและคลื่นพาห์ความถี่เดียวเท่านั้นแต่ ผู้ใช้แต่ละคนนั้นจะได้รับการจัดสรรเวลาในการเข้าใช้ช่องสัญญาณที่ต้องการนั้นเพื่อส่งข้อมูลไปยังปลายทางที่ตนต้องการ 

รูปแสดงการมัลติเพล็กซ์แบบแบ่งเวลารูปแสดงการมัลติเพล็กซ์แบบแบ่งเวลา
**2) การมัลติเพล็กซ์แบบแบ่งความถี่ (Frequency Division Multiplexer หรือ FDM)** เป็นวิธีที่ใช้กันทั้งระบบที่มีสายและระบบคลื่นวิทยุ ซึ่งหลักการของการมัลติเพล็กซ์แบบแบ่งความถี่นี้คือ การนำสัญญาณจากแหล่งต่าง ๆ มารวมกัน ให้อยู่ในคลื่นพาห์เดียวกันที่ความถี่ต่าง ๆ และสัญญาณเหล่านี้สามารถที่จะใช้เส้นทางร่วมกันได้ซึ่งต่างจากแบบแรกที่ไม่สามารถใช้ร่วมกันได้

**3) การมัลติเพล็กซ์แบบแบ่งความยาวคลื่น (Wave Division Multiplexer หรือ WDM)** ใช้งานกับสายไฟเบอร์ออปติก ซึ่งมีแบนด์วิดธ์ที่กว้างมากและมีอัตราการส่งข้อมูลที่สูง จะใช้แสงเป็นตัวนำส่งสัญญาณ โดยแต่ละ Channel จะถูกแบ่งออกตามความยาวคลื่นแสง 

**หลักการการทำงาน** : WDM Multiplexing จะรวมคลื่นแสงจากแหลง่กำเนิดต่าง ๆ เข้าดว้ยกันให้เป็นหนึ่งเดียว ก่อนที่จะสง่ออกไปยงัสายไฟเบอร์ออปติก
***โปเยโปโลเย เย้ยฟ้าแล้วก็ท้า ภาค 2*** (อังกฤษ: A Chinese Ghost Story II) เป็นภาพยนตร์กำลังภายในสัญชาติฮ่องกง ปี ค.ศ. 1990 นำแสดงโดย เลสลี จาง, หวัง จู่เสียน, หลี่ เจียซิน, จาง เสฺวโหย่ว กำกับภาพยนตร์โดย เฉิงเสี่ยวตง และอำนวยการสร้างโดย ฉีเคอะ ภาพยนตร์เรื่องนี้มีเนื้อหามาจากนวนิยายเรื่อง โปเยโปโลเย โดยภาพยนตร์เรื่องนี้เป็นภาคต่อของโปเยโปโลเย เย้ยฟ้าแล้วก็ท้า มีภาคต่อคือ โปเยโปโลเย เย้ยฟ้าแล้วก็ท้า ภาค 3

เนื้อเรื่อง
-----------

ภาพยนตร์เรื่องนี้กล่าวถึงการต่อสู้ระหว่างมนุษย์กับผีร้าย แต่ในภาคนี้ไม่ใช่ความรักของสาวกับมนุษย์อีกต่อไป อาหลินถูกจับเข้าคุกโดยไร้ความผิดแต่เขาหนีออกมาได้และไปอยู่ที่บ้านร้างหลังหนึ่งที่มีผีอยู่มากมาย แต่ว่าจริงๆแล้วเป็นคนที่กำลังเตรียมการช่วยเหลือผู้บริสุทธิ์ อาฟู่ได้พบกับลูกสาวคนสวยทั้ง 2 ของเขา ซึ่งทั้งสองสาวหลงรักอาหลิน ทันใดนั้นเจ้าผียักษ์ก็ออกอาละอาด ซึ่งเป็นช่วงเดียวกับที่อาฟู่ถูกนายพลคุมตัว พอถึงที่บ้านร้างก็สบโอกาสช่วยเหลืออาฟู่ เพราะนายพลกำลังต่อสู้กับผียักษ์อยู่ แล้วท่านนายพลก็พบว่าอาฟู่นั้นเป็นผู้บริสุทธิ์ พวกเขาจึงร่วมมือกันกำจัดปีศาจ

นักแสดง
-------

* เลสลี่ จาง รับบท หนิง ไฉ่เฉิน
* หวัง จู่เสียน รับบท ชิงฝาง / ลม
* หลี่ เจียซิน รับบท เหยี่ยชี / จันทรา
* จาง เสฺวโย่ว รับบท ชีจาว / ใบไม้ร่วง
* อู๋ หม่า รับบท นักดาบหยิน
* กุ๊ฟง รับบท ลุงชู
* เหล่าชุน รับบท เจ้าอาวาส
* หลิวเส้าหมิง รับบท อ๋องฟู่
* หลี่ จื่อสง รับบท อาฟู่

แหล่งข้อมูลอื่น
---------------

* *โปเยโปโลเย เย้ยฟ้าแล้วก็ท้า ภาค 2* ที่อินเทอร์เน็ตมูวีเดตาเบส
* *โปเยโปโลเย เย้ยฟ้าแล้วก็ท้า ภาค 2* ที่ออลมูวี
* *โปเยโปโลเย เย้ยฟ้าแล้วก็ท้า ภาค 2* ที่รอตเทนโทเมโทส์
**อุปมาเทียม** (อังกฤษ: false analogy) เป็นเหตุผลวิบัติโดยอุปมาที่ผิดพลาด

การให้เหตุผลโดยอุปมา
--------------------

กระบวนการอนุมานโดยอุปมาเริ่มต้นด้วยการสังเกตว่า สิ่งหนึ่งมีลักษณะบางอย่างที่คล้ายคลึงกับอีกสิ่งหนึ่ง
แล้วอนุมานว่า สิ่งสองสิ่งเหล่านั้นจะมีลักษณะคล้ายคลึงกันอย่างอื่น ๆ อีกด้วย 
โครงสร้างและรูปแบบอาจจะมีนัยทั่วไปดังนี้

วัตถุ ก และ ข มีลักษณะ 1-2-3 ที่คล้ายกัน
วัตถุ ก ปรากฏกว่ามีลักษณะ 4
ดังนั้น วัตถุ ข ก็น่าจะมีลักษณะ 4 ด้วย

อุปมาที่ผิดพลาด
---------------

มีองค์ประกอบหลายอย่างที่แปรกำลังของเหตุผลโดยอุปมา

* **ความเข้าประเด็นกัน**ระหว่างลักษณะคล้ายกันที่*เห็น*อยู่ กับลักษณะคล้ายกันที่*อนุมาน*โดยอุปมาว่ามี
* **จำนวน**และ**ความต่าง ๆ กัน**ในตัวอย่างของอุปมา
* **จำนวนของลักษณะที่เหมือนกัน**ระหว่างวัตถุที่เปรียบเทียบกัน

เหตุผลโดยอุปมาจะไม่มีกำลังถ้าองค์ประกอบที่กล่าวถึงอย่างใดอย่างหนึ่งมีความบกพร่อง
คำว่า อุปมาเทียม (false analogy) มาจากนักปรัชญาชาวอังกฤษชื่อว่า จอห์น สต๊วร์ด มิลล์
ผู้เป็นบุคคลพวกแรก ๆ ที่ศึกษาหลักการให้เหตุผลโดยอุปมา 
ตัวอย่างหนึ่งที่มิลล์ยกมาแสดง ก็คือ การอนุมานว่า บุคคลคนหนึ่งเป็นคนขี้เกียจโดยสังเกตเห็นว่า พี่น้องของเขาเป็นคนขี้เกียจ
ตามการอธิบายของมิลล์ การมีพ่อแม่ร่วมกันกับความขี้เกียจไม่เข้าประเด็นกัน

ตัวอย่างพื้นฐานของอุปมาเทียมอีกอย่างหนึ่งก็คือ
"รูปแบบของสุริยจักรวาลคล้ายกับของอะตอม
คือมีดาวเคราะห์โคจรรอบดวงอาทิตย์ เหมือนกับมีอิเล็กตรอนโคจรรอบนิวเคลียสอะตอม
เพราะว่า อิเล็กตรอนสามารถกระโดดไปกระโดดมาระหว่างระดับโคจร
ดังนั้น เราพึงตรวจดูบันทึกเหตุการณ์โบราณเกี่ยวกับการกระโดดไปกระโดดมาระหว่างวิถีโคจรของดาวเคราะห์"

อีกตัวอย่างหนึ่งของอุปมาเทียมก็คือ
"โอกาสที่สิ่งมีชีวิตซับซ้อนจะมีวิวัฒนาการที่เป็นไปโดยสุ่มมีค่าเหมือนกับมีพายุทอร์นาโดพัดเอากองขยะไปแล้วสร้างเครื่องบินโบอิง 747" เพราะว่ากระบวนการวิวัฒนาการไม่ใช่เป็นไปโดยสุ่ม แต่เป็นกระบวนการสะสมความเปลี่ยนแปลงที่เป็นประโยชน์ต่อสิ่งมีชีวิตซึ่งไม่ใช่กระบวนการสุ่ม

เชิงอรรถและอ้างอิง
------------------

1. 1 2 3 4 5  Baronett, Stan (2008). *Logic*. Upper Saddle River, NJ: Pearson Prentice Hall. pp. 321–325. ISBN 978-0-13-193312-5.
2. 1 2 3 4 5 6  Salmon, M. H. (2006). *Introduction to Logic and Critical Thinking* (Fifth ed.). Mason, OH: Thomson Wadsworth. pp. 132–142. ISBN 0-534-62663-7.
3. ↑  "Top 20 Logical Fallacies - The Skeptics' Guide to the Universe". สืบค้นเมื่อ 26 ตุลาคม 2555. `{{cite web}}`: ตรวจสอบค่าวันที่ใน: `|accessdate=` (help)
**โป๊กเกอร์คิง หักเหลี่ยมโคตรเซียน** (จีน: 撲克王; อังกฤษ: Poker King) เป็นภาพยนตร์ตลกฮ่องกง ค.ศ. 2009 กำกับโดย เฉิน ชิงเจีย และ ฉิน เสี่ยวเจิน

เนื้อเรื่องย่อ
--------------

ภายหลังจากที่เจี๋ยเส้า ถูกจั๋วอีขับไล่ออกมาจากการรับช่วงมรดกของผู้เป็นพ่อแล้ว เขาก็ได้พบกับเสี้ยวหยง ซึ่งเป็นผู้หญิงนำโชคให้แก่เขา เจี๋ยเส้าจึงคิดจะทวงทุกสิ่งกลับคืนมา เขาจึงไปพบกับคุณหนูค่วงซึ่งเป็นคู่แข่งของจั๋วอี เพื่อขอให้เธอได้ช่วยเขาได้เข้าร่วมแข่งขันในรายการโป๊กเกอร์ทัวร์นาเมนท์ชิงแชมป์เอเชีย ซึ่งในที่สุด ทั้งเจี๋ยเส้า และจั๋วอี ก็ได้มาพบกันในรอบสุดท้าย

นักแสดงนำ
---------

* หลิว ชิงหวิน รับบทเป็น จั๋วอี
* กู่ เทียนเล่อ รับบทเป็น เจี๋ยเส้า
* เติ้ง ลี่ซิน รับบทเป็น เสี้ยวหยง
* อิง ไฉ่เอ๋อ รับบทเป็น ซีซั่น
* หลอ ไห่ซาน รับบทเป็น เฉิน เล่อเล่อ

#### ผู้เล่นระดับอาชีพ

ภาพยนตร์ชุดนี้มีผู้เล่นโป๊กเกอร์ระดับอาชีพที่มีชื่อเสียงตัวจริง ประกอบด้วย เดวิด รีม, นัม เลอ, ลิซ โล, เจมส์ ซัดเวิร์ธ, คริสเตอร์ แอนเดอร์สัน, วินเฟรด ยู และ เฉิน จินไห่ ที่ปรากฏตัวในภาพยนตร์

การเปิดตัว
----------

*โป๊กเกอร์คิง หักเหลี่ยมโคตรเซียน* ได้รับการปิดตัวในฮ่องกง ณ วันที่ 22 ตุลาคม ค.ศ. 2009 และได้รับการเปิดตัวในรูปแบบดีวีดี และวีซีดี ในวันที่ 18 ธันวาคม ค.ศ. 2009  และในรูปแบบบลูเรย์ดิสค์ ในวันที่ 5 มกราคม ค.ศ. 2010  การเปิดตัวรวมถึงฉบับบลูเรย์ดิสค์กับโบนัสดีวีดีที่มีการสร้าง และการสัมภาษณ์กับแชมป์โป๊กเกอร์ วินเฟรด ยู และ เฉิน จินไห่ และดีวีดีฉบับพิเศษที่มีแผ่นเลนติกูล่าร์ (แผ่นพลาสติกใส ที่หักเหแสง) แทนกล่องดีวีดีปกติ, สำรับไพ่ และสมุดบันทึก

อ้างอิง
-------

1. ↑  撲克王- 王朝網絡[*ลิงก์เสีย*] (จีน)
2. ↑  "Poker King (DVD) (Hong Kong Version)" (ภาษาอังกฤษ). สืบค้นเมื่อ 2010-01-25.
3. ↑  "Poker King (Blu-ray+DVD) (Hong Kong Version)" (ภาษาอังกฤษ). สืบค้นเมื่อ 2010-01-25.
4. ↑  "Poker King (DVD) (Limited Edition) (Hong Kong Version)" (ภาษาอังกฤษ). สืบค้นเมื่อ 2010-01-25.

แหล่งข้อมูลอื่น
---------------

* เก็บถาวร 2009-10-19 ที่ เวย์แบ็กแมชชีน
* *Pou hark wong* ที่อินเทอร์เน็ตมูวีเดตาเบส
* *Poker King* at the Hong Kong Movie Database
* *Poker King* at the Hong Kong Cinemagic
สำหรับความหมายอื่น ดูที่ เข้าพรรษา

**เข้าพรรษา** หรือ **กล้วยจะก่าหลวง** หรือ**ข่าเจ้าคุณวินิจ** (อังกฤษ: dancing ladies หรือ dancing ladies ginger; ชื่อวิทยาศาสตร์: *Globba winitii* ) เป็นพืชดอกในสกุลเทียนพรรษา วงศ์ขิง มีดอกเป็นช่อสีเหลือง มีเหง้าใต้ดิน กาบใบห่อขึ้นมาเป็นลำต้นเทียม ใบเดี่ยว ดอกช่อ มีริ้วประดับรูปไข่แกมรีสีม่วงแดงหรือสีขาวรองรับดอกย่อยสีเหลือง ผลรูปไข่มีสามพูออกดอกช่วงมิถุนายน – ตุลาคม พบในภาคเหนือและภาคกลาง พบครั้งแรกในไทยเมื่อ 4 กันยายน พ.ศ. 2467 ที่บ้านแม่ก้อ จังหวัดลำพูน โดยพระยาวินิจวนันดร ชื่อสปีชีส์ตั้งเป็นเกียรติแก่ผู้ค้นพบ 

เข้าพรรษามีชื่ออื่น ๆ เช่น กล้วยจะก่าหลวง (ลำพูน), กลางคาน (กลาง) และว่านสาวหลง (กลาง)

อ้างอิง
-------

1. ↑  ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 142
2. ↑  เต็ม สมิตินันทน์ *ชื่อพรรณไม้แห่งประเทศไทย* เก็บถาวร 2010-05-01 ที่ เวย์แบ็กแมชชีน สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, พ.ศ. 2549
ภาพ*นักบุญเซซีลีอา*โดยกุยโด เรนี ค.ศ. 1606
**นักดนตรีตาบอด** เป็นนักร้องหรือนักบรรเลง หรือในบางกรณีเป็นนักร้อง-ผู้ร้องร่วม ที่ตาบอดโดยนิตินัย

แหล่งที่มา
----------

ในอดีต นักดนตรีตาบอดหลายคน รวมทั้งนักดนตรีที่มีชื่อเสียงที่สุดบางคน ได้แสดงโดยไม่ได้รับประโยชน์จากการสอนอย่างเป็นทางการ เนื่องจากการสอนดังกล่าวอาศัยโน้ตดนตรีที่เขียนสำหรับคนที่มองเห็นได้อย่างกว้างขวาง อย่างไรก็ตาม ปัจจุบันมีแหล่งข้อมูลจำนวนมากสำหรับนักดนตรีตาบอดที่ต้องการเรียนรู้ทฤษฎีดนตรีตะวันตกและโน้ตคลาสสิก ทั้งนี้ หลุยส์ เบรลล์ ชายผู้สร้างอักษรเบรลล์สำหรับคนตาบอด ได้สร้างระบบโน้ตคลาสสิกสำหรับคนตาบอดที่เรียกว่าดนตรีอักษรเบรลล์ ระบบนี้ช่วยให้คนตาบอดสามารถอ่านและเขียนเพลงได้อย่างที่ตาเห็น ซึ่งการเก็บรวบรวมโน้ตดนตรีอักษรเบรลล์ที่ใหญ่ที่สุดตั้งอยู่ที่หอสมุดรัฐสภา ในวอชิงตัน ดี.ซี. ส่วนนอกสหรัฐ การเก็บรวบรวมโน้ตดนตรีอักษรเบรลล์ที่ใหญ่ที่สุดจะได้รับการเก็บไว้ที่หอสมุดแห่งชาติเพื่อคนตาบอดในประเทศอังกฤษ

เทคโนโลยีคอมพิวเตอร์และอินเทอร์เน็ตทำให้เป็นไปได้ในทางทฤษฎีสำหรับนักดนตรีตาบอดที่จะมีอิสระมากขึ้นในการแต่งและเรียนดนตรี อย่างไรก็ตาม ในทางปฏิบัติ โปรแกรมส่วนใหญ่ใช้ส่วนต่อประสานกราฟิกกับผู้ใช้ ซึ่งยากสำหรับคนตาบอดในการนำทาง และได้มีความคืบหน้าในการสร้างส่วนต่อประสานสำหรับอ่านหน้าจอสำหรับคนตาบอดโดยเฉพาะสำหรับระบบปฏิบัติการวินโดวส์

ปัจจุบันนี้ยังมีองค์การหลายแห่งที่อุทิศให้กับการสนับสนุนนักดนตรีตาบอด ซึ่งศูนย์แหล่งข้อมูลแห่งชาติเพื่อนักดนตรีตาบอดและเครือข่ายการศึกษาดนตรีสำหรับผู้พิการทางสายตา ได้อุทิศตนเพื่อการศึกษาดนตรีสำหรับคนตาบอด

อ้างอิง
-------

1. ↑  Taesch, Richard. "Quick Facts – Braille Music, Music Technology". National Resource Center for Blind Musicians. คลังข้อมูลเก่าเก็บจากแหล่งเดิมเมื่อ 20 October 2008. สืบค้นเมื่อ 2009-01-25.
2. ↑  "Archived copy". คลังข้อมูลเก่าเก็บจากแหล่งเดิมเมื่อ 13 March 2005. สืบค้นเมื่อ 2005-06-17.`{{cite web}}`: CS1 maint: archived copy as title (ลิงก์)
3. ↑   เก็บถาวร 24 กันยายน 2005 ที่ เวย์แบ็กแมชชีน
***โปเยโปโลเย เย้ยฟ้าแล้วก็ท้า ภาค 3*** (อังกฤษ: A Chinese Ghost Story III) เป็นภาพยนตร์กำลังภายในสัญชาติฮ่องกง ปี ค.ศ. 1991 นำแสดงโดย เหลียง เฉาเหว่ย, หวัง จู่เสียน, นีน่า ลี, จาง เสฺวโย่ว กำกับภาพยนตร์โดย เฉิงเสี่ยวตง และอำนวยการสร้างโดย ฉีเคอะ ภาพยนตร์เรื่องนี้มีเนื้อหาที่เกิดขึ้นหลังจากภาคแรกมานานนับร้อยปี หลังจากที่ปีศาจต้นไม้และสะกดลง และได้ถูกคืนชีพขึ้นมาอีกครั้ง โดยภาพยนตร์เรื่องนี้เป็นภาคต่อของโปเยโปโลเย เย้ยฟ้าแล้วก็ท้า ภาค 2

เนื้อเรื่องย่อ
--------------

ภาพยนตร์เรื่องนี้มีเรื่องราวเกิดขึ้นนับร้อยปีให้หลัง เมื่อหลวงจีนหนุ่ม ซีฟาง ร่วมเดินทางไปกับอาจารย์คือ ไต้ซือไป๋หยุน เพื่ออัญเชิญพระทองไปยังเมืองหนึ่ง ขณะเดินทางได้พบกับปีศาจสาว เสี่ยวจั๋ว ที่ดอยฮั่วฟางทำให้หลงใหล แต่ฟางไม่หลงเสน่ห์ ทำให้จอมปีศาจต้นไม้พันปีไม่พอใจและออกอาละวาด ไต้ซือได้ต่อสู้กับจอมปีศาจและถูกจับตัวไป ฟางจึงร่วมมือกับจอมยุทธรับจ้างที่ชื่อ หยิน เดินทางไปช่วยอาจารย์โดยมีเสี่ยวจั๋วคอยช่วยเหลือทำให้ทั้งคู่เกิดความรักต่อกัน แต่อุปสรรคคือจอมปีศาจได้เก็บเถ้ากระดูกของนางไว้ นอกจากต้องช่วยเหลืออาจารย์แล้ว ฟางยังต้องชิงเถ้ากระดูกของคนรักมาให้ได้อีกด้วย

นักแสดงนำ
---------

* เหลียง เฉาเหว่ย รับบท พระสงฆ์ชีฝาง
* จาง เสฺวโย่ว รับบท นักดาบหยิน
* หวัง จู่เสียน รับบท เสี่ยวจั๋ว
* นีน่า ลี รับบท ผีเสื้อ
* หลิว เสี่ยวหมิง รับบท ปีศาจต้นไม้
* หลิวชุน รับบท ไต้ซือไป๋หยุน
* หลิว หยกถิง รับบท หยก

อ้างอิง
-------

1. ↑  A Chinese Ghost Story III at HKMDB
2. ↑  A Chinese Ghost Story III at chinesemov.com

แหล่งข้อมูลอื่น
---------------

* *โปเยโปโลเย เย้ยฟ้าแล้วก็ท้า ภาค 3* ที่อินเทอร์เน็ตมูวีเดตาเบส
**โปโลช้าง คิงส์คัพ** (อังกฤษ: King's Cup Elephant Polo) เป็นการแข่งขันโปโลช้าง ที่จัดขึ้นในประเทศไทย ซึ่งโดยปกติแล้ว ในแต่ละแมตช์ จะเป็นการแข่งขันระหว่างสองทีม แต่ละทีมประกอบด้วยผู้เล่นห้าคนและช้างห้าเชือก ซึ่งไม่มีเงินรางวัล หากแต่ได้รับถ้วยคิงส์คัพที่ทำจากสำริด การแข่งขันโปโลช้าง คิงส์คัพ ได้จัดขึ้นครั้งแรกใน พ.ศ. 2544 ที่อำเภอหัวหิน โดยใช้ระยะเวลาในการแข่งขันครั้งดังกล่าวเพียง 2 วัน แต่ในภายหลังได้กลายมาเป็นรายการแข่งขันระดับสากลที่ได้รับความนิยมของประเทศไทย โดยในปี พ.ศ. 2554 ได้มีผู้เข้าร่วมการแข่งขันที่สำคัญ อาทิ พระราชวงศ์จากเยอรมนี, นักกีฬารักบี้ที่มีชื่อเสียงจากนิวซีแลนด์ ตลอดจนได้รับการตอบรับจากบุคคลที่มีชื่อเสียงชาวต่างชาติหลายราย

ประวัติ
-------

โปโลช้าง คิงส์คัพ มีครั้งแรกใน พ.ศ. 2544 ซึ่งเดิมการแข่งขันดังกล่าว มักจัดขึ้นที่อำเภอหัวหิน จังหวัดประจวบคีรีขันธ์ มาเป็นระยะเวลา 6 ปี โดยมีวัตถุประสงค์เป็นกีฬาเพื่อการกุศล ในการนำเงินมาสมทบแก่สถาบันคชบาลแห่งชาติ จังหวัดลำปาง ก่อนที่จะย้ายสถานที่จัดการแข่งมาอยู่ที่ภาคเหนือใน พ.ศ. 2549 สำหรับการแข่งขันโปโลช้าง คิงส์คัพ 2009 ได้จัดการแข่งขันที่อำเภอเชียงแสน จังหวัดเชียงราย ซึ่งมีช้างเข้าร่วมแข่งขันจำนวน 51 เชือก จาก 12 ประเทศ โดยการแข่งขันคู่แรก ได้มีการไว้อาลัยแด่ จิม เอสเวด ซึ่งเป็นผู้ก่อตั้งการแข่งขันโปโลช้าง ที่ได้เสียชีวิตก่อนการแข่งขันนัดดังกล่าวเพียง 1 วัน

ใน พ.ศ. 2554 ได้มีการจัดการแข่งขันเนื่องในโอกาสครบรอบสิบปีของรายการดังกล่าว โดยจัดขึ้นในช่วงระหว่างวันที่ 5 – 11 กันยายน ที่อำเภอหัวหิน จังหวัดประจวบคีรีขันธ์ และมีทีมเข้าร่วมแข่งขันจำนวน 12 ทีม กับจำนวนผู้เล่นกว่า 40 ราย จาก 15 ประเทศ

อ้างอิง
-------

1. ↑  อนันตราประกาศการแข่งขันโปโลช้างชิงถ้วยพระราชทานประจำปี 2555
2. ↑  การแข่งขันกีฬาโปโลบนหลังช้าง ชิงถ้วยพระราชทานพระบาทสมเด็จพระเจ้าอยู่หัว ครั้งที่ 9
3. ↑  เชียงรายเปิดการแข่งขันโปโลช้าง คิงส์คัพ 2009[*ลิงก์เสีย*]
4. ↑  "งานแข่งขันโปโลช้าง ชิงถ้วยพระราชทานพระบาทสมเด็จพระเจ้าอยู่หัว ครั้งที่ 10". คลังข้อมูลเก่าเก็บจากแหล่งเดิมเมื่อ 2016-03-10. สืบค้นเมื่อ 2011-09-07.

แหล่งข้อมูลอื่น
---------------

* Official Site เก็บถาวร 2007-05-02 ที่ เวย์แบ็กแมชชีน
* Tourism Authority of Thailand เก็บถาวร 2006-09-21 ที่ เวย์แบ็กแมชชีน
* French Elephant Polo Association เก็บถาวร 2011-07-08 ที่ เวย์แบ็กแมชชีน
* The Capitol Pachyderms - America's Elephant Polo Team เก็บถาวร 2007-09-28 ที่ เวย์แบ็กแมชชีน
**นักบุญอันนา** (ละติน: *Anna* *อันนา*; ฮีบรู: חַנָּה *ฮันนาห์*) สืบเชื้อสายมาจากพระเจ้าดาวิด และเป็นมารดาของมารีย์ (มารดาพระเยซู) ชื่ออันนาเป็นภาษาละตินมาจากภาษาฮีบรู "Hannah" พระวรสารนักบุญยากอบระบุว่านักบุญอันนาและนักบุญโยอาคิมผู้เป็นสามีไม่มีลูกจนเมื่ออายุมาก วันหนึ่งก็มีทูตสวรรค์มาปรากฏตัวแล้วบอกว่าอันนาและโยอาคิมจะมีลูก นักบุญอันนาก็สัญญาว่าจะยกลูกให้ผู้รับใช้พระเป็นเจ้า กล่าวกันว่านักบุญอันนาและโยอาคิมยกมารีย์ให้พระเจ้าที่พระวิหารในกรุงเยรูซาเลมที่สองเมื่อมารีย์อายุได้สามขวบ นักบุญอันนาเป็นนักบุญองค์อุปถัมภ์รัฐควิเบก ประเทศแคนาดา แคว้นเบรอตาญ ประเทศฝรั่งเศส สตรีใกล้คลอด และคนทำเหมือง 

เรื่องนี้คล้ายคลึงกับการเกิดของซามูเอลซึ่งฮันนาห์แม่ของซามูเอลก็เป็นหมันมาก่อน แต่ลัทธิบูชานักบุญอันนามิได้เป็นที่นิยมเท่าใดในคริสตจักรโรมันคาทอลิกก่อนคริสต์ศตวรรษที่ 12
แต่การกล่าวถึงนักบุญอันนาในคริสตจักรอีสเทิร์นออร์ทอดอกซ์มึมาตั้งแต่คริสต์ศตวรรษที่ 6 ตามความเชื่อของออร์ทอดอกซ์นักบุญอันนาเป็นบรรพชนของพระเจ้า ("Forbear of God") เพราะเป็นมารดาพระแม่มารีย์ผู้ให้กำเนิดพระเยซูต่อมา และเป็นผู้อุทิศมารีย์ให้กับพระเจ้า

ทางตะวันตกรูปเคารพของนักบุญอันนาจะเป็นผู้แต่งกายด้วยเสื้อคลุมแดงและหมวกเสื้อคลุมสีเขียว หรือเป็นรูปร่วมกับแม่พระและพระกุมารเช่นรูป "พระนางพรหมจารีและพระกุมารกับนักบุญอันนา" ที่เขียนโดยเลโอนาร์โด ดา วินชี ราวปี ค.ศ. 1508 หรือที่ยิ่งซับซ้อนกว่านั้นเป็นรูปปั้นของนักบุญอันนาที่ให้เห็นมารีย์ในครรภ์และพระเยซูในครรภ์มารีย์[] การแสดงเช่นนี้คล้ายกับการแสดงตรีเอกภาพ บางครั้งจึงสร้างคู่กัน[]

นักเทววิทยาคริสเตียนหลายคนเชื่อกันว่านักบุญอันนาอาจจะแต่งงานหนเดียวกับโยอาคิมหรือแต่งงานสามครั้ง ความเชื่อโบราณจากคำเทศนาของนักบุญยอห์นแห่งดามัสกัสกล่าวว่านักบุญอันนาแต่งงานหนเดียว แต่สมัยปลายยุคกลางเชื่อกันว่าสามหน หนแรกกับโยอาคิม หนที่สองกับโคลปาส และหนที่สามกับ โซโลมาส และแต่ละครั้งก็มีลูกสาวคนหนึ่ง: มารีย์มารดาของพระเยซู มารีย์แห่งโคลปาส, และ มารีย์สะโลเม แต่ความคิดเห็นนี้ถูกคัดค้านเมื่อปี ค.ศ. 1677 โดยศาสนจักรโรมันคาทอลิกโดยกล่าวว่าเมื่อมารีย์เกิดอันนาก็อายุมากแล้วและมารีย์เป็นลูกคนเดียวกับโยอาคิมสามีคนเดียว[]

การสันนิษฐานอีกข้อหนึ่งในคริสต์ศตวรรษที่ 4 และอีกครั้งหนึ่งในคริสต์ศตวรรษที่ 15 ว่ามารีย์เกิดจากนักบุญอันนาโดยมิได้มีการสมสู่[] แต่ความคิดเห็นนี้ถูกคัดค้านเช่นเดียวกันเมื่อปี ค.ศ. 1677 ทางศาสนจักรคาทอลิกสอนว่าการเกิดของมารีย์เป็นการเกิดแบบปกติแต่ว่ามารีย์ก็ถูกเตรียมไม่ให้มีบาปเพื่อจะได้เป็นผู้ที่เหมาะสมในการให้กำเนิดพระเยซู

อ้างอิง
-------

1. ↑  "ประวัตินักบุญตลอดปี:นักบุญยออากิมและนักบุญอันนา". คลังข้อมูลเก่าเก็บจากแหล่งเดิมเมื่อ 2010-07-27. สืบค้นเมื่อ 2012-01-05.
2. ↑   Jacobus de Voragine’s Golden Legend, Volume II, Chapter 131
3. ↑  Virginia Nixon, *Mary's Mother: Saint Anne in Late Medieval Europe* (University Park, Pennsylvania: Pennsylvania State University Press), 12-14.
4. ↑  Procopius' Buildings, Volume I, Chapter 11-12
5. ↑  Golden Legend II.131

ดูเพิ่ม
-------

* มารีย์ (มารดาพระเยซู)
* เซนต์


คอมมอนส์ มีภาพและสื่อเกี่ยวกับ:  
**นักบุญอันนา**
**สภากาชาดยูเครน** (ยูเครน: Товариство Червоного Хреста України, Tovarystvo Chervonoho Khresta Ukrayiny) เป็นสมาคมเพื่อมนุษยธรรมและการกุศลที่ไม่แสวงหาผลกำไรของประเทศยูเครน ดำเนินการในการจัดการภัยพิบัติ สุขภาพและการดูแล บริการติดตาม กิจกรรมเยาวชน/อาสาสมัคร และการปกป้องศักดิ์ศรีความเป็นมนุษย์

ประวัติในช่วงต้น
----------------

สภากาชาดยูเครนก่อตั้งขึ้นในวันที่ 18 เมษายน ค.ศ. 1918 ในกรุงเคียฟ ในฐานะสมาคมมนุษยธรรมอิสระของสาธารณรัฐประชาชนยูเครน ภารกิจเร่งด่วนของสมาคมคือการช่วยเหลือผู้ลี้ภัยและเชลยศึก การดูแลคนพิการ เด็กกำพร้า การต่อสู้กับความอดอยากและโรคระบาด การสนับสนุนและการจัดที่พักผู้ป่วย โรงพยาบาล และโรงอาหารสาธารณะ

ตั้งแต่ ค.ศ. 1920 เมื่อยูเครนถูกรวมเป็นส่วนหนึ่งของสหภาพโซเวียต และจนถึง ค.ศ. 1991 สภากาชาดยูเครนได้ทำหน้าที่เป็นส่วนหนึ่งของสภากาชาดโซเวียต

ในช่วงสงครามโลกครั้งที่สอง
--------------------------

เมื่อโครงสร้างของกองทัพผู้ก่อการกำเริบยูเครนรวมเป็นหนึ่งเดียวใน ค.ศ. 1943 สภากาชาดยูเครนได้ถูกก่อตั้งขึ้นใหม่โดยแยกมาจากสภากาชาดโซเวียต โดยในงานนี้ให้การดูแลทหารของกองทัพผู้ก่อการกำเริบยูเครนที่ป่วยและบาดเจ็บ ดึงดูดแพทย์ที่มีคุณสมบัติเหมาะสม เตรียมการจัดหาและการผลิตยา โรงพยาบาลใต้ดินที่มีอุปกรณ์ครบครัน และจัดชั้นเรียนสำหรับแพทย์และทหารใหม่ของกองทัพผู้ก่อการกำเริบยูเครนและเตรียมคู่มือทางการแพทย์พิเศษ

บทบาทในปัจจุบัน
---------------

อาสาสมัครทำการปฐมพยาบาลให้ผู้ประท้วงที่ได้รับบาดเจ็บในช่วงยูโรไมดาน
กฎหมายกาชาดผ่านความเห็นชอบจากรัฐสภายูเครนใน ค.ศ. 1999

ใน ค.ศ. 2001 สภากาชาดยูเครนมีผู้สนับสนุนและนักเคลื่อนไหวมากกว่า 6.3 ล้านคน องค์กรมีส่วนร่วมในโครงการด้านมนุษยธรรมมากกว่า 40 โครงการทั่วประเทศยูเครน ซึ่งส่วนใหญ่ได้รับทุนจากการบริจาคสาธารณะและความร่วมมือขององค์กร ตามการประเมินของตนเอง สมาคมให้บริการทุกปีแก่ผู้สูงอายุที่โดดเดี่ยวมากกว่า 105,000 คน ผู้พิการราว 23,000 คนในช่วงสงครามโลกครั้งที่สองและคนงานพิการ ทหารผ่านศึกมากกว่า 25,000 คน และผู้ใหญ่มากกว่า 8,000 คน พิการตั้งแต่ยังเด็ก นอกจากนี้ยังมีการให้ความช่วยเหลือเด็กกำพร้าและพิการด้วย

สภากาชาดยูเครน (ตั้งแต่ปี 1993) เป็นสมาชิกของขบวนกาชาดและเสี้ยววงเดือนแดงนานาชาติ

อ้างอิง
-------

1. ↑  *Searching for Lost Relatives, General information, Consulate General of Ukraine in San Francisco*
2. ↑  *"Червоний Хрест допоміг дітям-сиротам", by Zoryan Onyshkevych, Ukrainewstand, February 2001, in Ukrainian*

แหล่งข้อมูลอื่น
---------------

* Ukrainian Red Cross Society
***เข้าใจเรื่องอายุรกรรมทางจิตเวชด้วยมังงะ*** ญี่ปุ่น: マンガで分かる心療内科; โรมาจิ: *Manga de Wakaru Shinryōnaika*) เป็นซีรีส์มังงะญี่ปุ่นแนวสุขนาฏกรรมมุกตลก แต่งเรื่องโดยยู ยูกิ และวาดภาพโดยโซ ตีพิมพ์ในนิตยสาร*ยังคิง*ของสำนักพิมพ์ โชเน็งกาโฮชะตั้งแต่เดือนพฤษภาคม พ.ศ. 2553 มังงะมีลิขสิทธิ์ในประเทศไทยโดยสำนักพิมพ์บียอนด์มังงะ ออริจินอลเน็ตแอนิเมชันดัดแปลงผลิตโดยสตูดิโอฟอร์ออล ฉายตั้งแต่เดือนกุมภาพันธ์ถึงมิถุนายน พ.ศ. 2558

ตัวละคร
-------

ชินไน เรียว (心内 療, *Shinnai Ryō*)
ให้เสียงโดย: วาตารุ ฮาตาโนะ (ดรามาซีดี), ชินอิจิโร มิกิ (อนิเมะ)
คังโงชิ อาสึนะ (官越 あすな, *Kangoshi Asuna*)
ให้เสียงโดย: ไอ คายาโนะ (ดรามาซีดี), ยูริกะ เอ็นโด (อนิเมะ)
คังโงชิ อิยาชิ (官越 いやし, *Kangoshi Iyashi*)
ให้เสียงโดย: มิโฮะ อารากาวะ (ดรามาซีดี), โยโกะ ฮิกาซะ (อนิเมะ)
คังโงชิ ฮิเมรุ (官越 ひめる, *Kangoshi Himeru*)
ให้เสียงโดย: ชิอากิ โอมิงาวะ (ดรามาซีดี), มาอายะ อูจิดะ (อนิเมะ)
คังโงชิ สึกิโซ (官越 好蔵, *Kangoshi Sukizō*)
ให้เสียงโดย: เค็นอิจิ โองาตะ (อนิเมะ)
เรียว ซากุระ (療 佐倉, *Ryō Sakura*)
ให้เสียงโดย: ซาโอริ ฮายามิ (อนิเมะ)

อ้างอิง
-------

1. ↑  "Japanese Comic Ranking, June 9–15". *Anime News Network*. June 18, 2014. สืบค้นเมื่อ November 11, 2014.
2. 1 2  "Comical Psychosomatic Medicine Anime's 1st Promo Streamed". *Anime News Network*. November 10, 2014. สืบค้นเมื่อ November 11, 2014.

แหล่งข้อมูลอื่น
---------------

* เว็บไซต์ทางการของอนิเมะ (ญี่ปุ่น)
* *เข้าใจเรื่องอายุรกรรมทางจิตเวชด้วยมังงะ* (มังงะ) ที่เครือข่ายข่าวอนิเมะ
**เฮนรี คาเวนดิช** (อังกฤษ: Henry Cavendish) (10 ตุลาคม พ.ศ. 2274–24 กุมภาพันธ์ พ.ศ. 2353) เป็นหลานของดยุคที่สองแห่งเดวอนไชร์ (Second Duke of Devonshire) ได้เข้าศึกษาในมหาวิทยาลัยเคมบริดจ์ แต่ต้องออกกลางคัน เขามีความสนใจในวิทยาศาสตร์เป็นอย่างมาก และงานของเขาส่วนใหญ่ก็มิได้ถูกตีพิมพ์ตอนที่เขายังมีชีวิตอยู่ นอกเหนือจากนี้ เขายังเป็นผู้ค้นพบไฮโดรเจน และการชั่งมวลโลกอีกด้วย

การค้นพบไฮโดรเจน
----------------

เฮนรี คาเวนดิช ได้ค้นพบแก๊สชนิดนี้ จากการที่เขาได้อธิบายความหนาแน่นของ"แก๊สไวไฟชนิดหนึ่ง ซึ่งถ้าเผาแล้วจะได้น้ำ" ลงในหนังสือชื่อ "On Factitious Airs" ในปี พ.ศ. 2309 ต่อมา อองตวน ลาวัวซิเอ ได้ทดลองซ้ำ และตั้งชื่อแก๊สนี้ว่า ไฮโดรเจน(Hydrogen)

การชั่งมวลโลก
-------------

นอกจากนี้ เฮนรี่ คาเวนดิช ได้รู้จักกันดีว่าเป็นผู้ค้นพบค่าคงตัวโน้มถ่วงสากล ค่านั้นคือ 6.67x10¹¹ (**G**) ซึ่งได้จากการทดลองด้วยเครื่องมือที่สร้างโดยจอห์น มิตเชล ซึ่งถึงแก่กรรมก่อนที่คาเวนดิชจะทดลองเสียอีก เครื่องมือที่ว่านั้นประกอบด้วยตาชั่งแบบบิด สำหรับใช้วัดแรงดึงดูดของลูกกลมตะกั่วสองลูก ทำให้เขาได้ค่าคงตัวโน้มถ่วงสากลตามกฎแรงดึงดูดระหว่างมวลของนิวตัน และเขาได้นำไปคำนวณมวลของโลก ซึ่งค่านี้เป็นที่ยอมรับมาจนถึงช่วงศตวรรษที่ 20

ค่ามวลของโลกที่ยอมรับกันในปัจจุบัน ผิดจากของคาเวนดิชไปเพียง 1% เท่านั้น

อ้างอิง
-------

* Bill Bryson "The Size of the Earth" : A short history of Nearly Everything, 60-62 (2003).
* Dictionary of National Biography, Vol. 3, p.1261.
* Jungnickel and McCormmach, p. 306.
**กลุ่มธุรกิจโทลล์** (อังกฤษ: Toll Group) บริษัททางด้านการขนส่งและโลจิสติกส์ ในปี 2015 ได้กลายเป็นส่วนหนึ่งของแจแปนโพสต์โฮลดิ้ง มีศูนย์ดำเนินงานกว่า 1,200 แห่งใน 50 ประเทศทั่วโลกโดยเฉพาะในเอเชียแปซิฟิก 

ธุรกิจของโทลล์กรุ๊ปแบ่งออกเป็น 3 ส่วนหลัก คือ โกลบอลฟอร์เวิร์ดดิ้ง โกลบอลโลจิสติกส์ และโกลบอลเอ็กเพรสเซอร์วิส

ประวัติ
-------

ปี 1888 เมืองนิวคาสเซิล ประเทศออสเตรเลีย อัลเบิร์ต โทลล์ได้เริ่มธุรกิจการขนส่งถ่านหินด้วยม้าพ่วงรถลากหนึ่งคันและก่อตั้งเป็นบริษัทขนส่งขนาดย่อม โทลล์ได้ขยายตัวขึ้นเรื่อย ๆ จนกระทั่งในปี 1958 ปีสุดท้ายในชีวิตของอัลเบิร์ต โทลล์ บริษัทแห่งนี้มีรถขนส่งจำนวนมหาศาลและศูนย์ดำเนินงานถึง 5 แห่ง ในปีต่อมาครอบครัวของโทลล์ได้ขายบริษัทให้แก่สภาเหมืองแร่แห่งชาติของออสเตรเลีย 

ราวปี 1960 โทลล์ได้เปลี่ยนชื่อเป็นโทลล์-ชาดวิกและกลายเป็นส่วนหนึ่งของกลุ่มบริษัทเหมืองแร่เปโควอลเซนด์ โดยเป็นผู้ดูแลด้านการขนส่งทั้งหมดของเครือบริษัทนี้ นอกจากนี้ยังขยายธุรกิจไปสู่การขนส่งทางเรือ

ช่วงปี 1980 -1990 โทลล์-ชาดวิกได้กลายเป็นหนึ่งในบริษัทขนส่งออสเตรเลียนอกเมืองหลวงที่ใหญ่ที่สุด 

ปี 1986 คณะผู้บริหารระดับสูงของโทลล์นำโดย พอล ลิตเติ้ล กรรมการผู้จัดการในขณะนั้น และปีเตอร์ รอลธอร์น ประธานบริษัทโทลล์คนแรกได้รวมกลุ่มกันซื้อโทลล์ โดยใช้กลยุทธ์การบริหารเชิงรุกที่มุ่งเน้นการขยายตัวโดยควบรวมบริษัทขนส่งขนาดเล็ก และนั่นทำให้บริษัทโทลขยายตัวและเข้าสู่ตลาดหุ้นออสเตรเลียในปี 1993

หลังจากเข้าสู่ตลาดหุ้น โทลล์ได้เจาะตลาดลูกค้าโดยเน้นการให้บริการโลจิสติกส์แบบครบวงจร และเติบโตมาเป็นผู้นำภาคพื้นเอเชียแปซิฟิกในฐานะผู้ให้โลจิสติกส์ครบวงจร ด้วยพนักงานกว่า 40,000 คนและศูนย์ให้บริการมากกว่า 1,200 แห่งใน 50 ประเทศ

ปี 2015 โทลล์ได้กลายเป็นส่วนหนึ่งของแจแปนโพสต์ โดยยังมีการดำเนินงานสำนักงานใหญ่อยู่ที่เมลเบิร์นในชื่อเดิมและยังคงมุ่งมั่นในการเติบโตทั่วโลก โดยมีแจแปนโพสต์เป็นผู้สนับสนุน

แผนกปฏิบัติการ
--------------

กลุ่มธุรกิจโทลล์ประกอบด้วย 5 แผนกปฏิบัติการ:

#### โทลล์โกลบอลฟอร์เวิร์ดดิ้ง

ให้บริการการขนส่งระหว่างประเทศและการจัดหาบริการการจัดการห่วงโซ่ที่มีตั้งแต่บริการห่วงโซ่อุปทานที่ซับซ้อนผ่านพอร์ตต่อพอร์ตการเคลื่อนไหวส่งต่อการขนส่ง

#### โทลล์โกลบอลโลจิสติกส์

ให้บริการโลจิสติกสัญญาผู้เชี่ยวชาญ การขนส่งคลังสินค้าและการบริการที่มีมูลค่าเพิ่มรวมถึงการให้บริการขนส่งสินค้าบริการกระจายคลังสินค้าเทียบท่าข้ามบริการท่าเทียบเรือบริการห่วงโซ่อุปทานและโลจิสติกส์ชิ้นส่วนการผลิตครบวงกร

#### โทลล์รีซอสแอนด์โกฟเวิร์นเมนโลจิสติกส์

ให้บริการโลจิสติกส์และห่วงโซ่อุปทานน้ำมันและก๊าซเหมืองแร่พลังงานและภาครัฐและการป้องกันในออสเตรเลียเอเชียและแอฟริกา

#### โทลล์โกลบอลเอ็กเพรสเซอร์วิส

ให้บริการจัดส่งพัสดุ; บริการขนส่งสินค้าเช่นการเคลื่อนไหวท้องถิ่นและระหว่างรัฐ; บริการจัดจำหน่ายเช่นรับแพ็คและการจัดส่ง; ข้อมูลและการบริการด้านเอกสารเช่นการจัดการเอกสารคลังข้อมูลและการบริการจัดการการพิมพ์; และเครื่องบินที่สนามบินและบริการรวมทั้งพื้นดินและการจัดการขนส่งสินค้าและเครื่องบินเช่าเหมาลำ

#### โทลล์โดเมสติกส์ฟอร์เวิร์ดดิ้ง

ให้บริการภายในประเทศออสเตรเลียและนิวซีแลนด์ทั้งทางถนน ทางรถไฟ และการขนส่งสินค้าทางทะเล

อ้างอิง
-------

1. ↑
2. ↑  Wiggins, Jenny (15 May 2019). "Toll Group full year results for FY19". *Toll Group*. สืบค้นเมื่อ 15 May 2019.
3. ↑
Motor vehicle

**เชฟโรเลต สปิน** (อังกฤษ: Chevrolet Spin) เป็นรถยนต์เอนกประสงค์ขนาดเล็กมาก (Mini MPV) ของเชฟโรเลตที่พัฒนาขึ้นในบราซิลโดย GM Brazil และอินโดนีเซีย เริ่มผลิตในปี พ.ศ. 2555 โดยเข้ามาทดแทน Chevrolet Meriva ซึ่งนำมินิแวนขนาดเล็กของโอเปิลมาแปะตรา Chevrolet เท่านั้น Spin มีฐานการประกอบอยู่ 2 แห่งคือในอินโดนีเซีย เนื่องจากอินโดนีเซียเป็นตลาด Minivan ที่ใหญ่ที่สุดในโลก และบราซิล เนื่องจากรถคันนี้ถูกออกแบบโดย GM Brazil สปินสามารถรองรับที่นั่งได้ตั้งแต่ 5 ถึง 7 ที่นั่ง มีเครื่องยนต์ในตลาดบราซิลเป็นเครื่องยนต์ 1.8 ลิตร ส่วนในตลาดอาเซียน จะเป็นเครื่องยนต์ 1.2 ,1.3 และ 1.5 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 6 สปีดจาก Chevrolet Cruze และ Chevrolet Sonic

ในประเทศไทย General Motors Thailand ได้นำเข้าสปินมาขายจากประเทศอินโดนีเซียแล้วเมื่อปี พ.ศ. 2556 เป็นรุ่นเครื่องยนต์ 1.5 ลิตร เกียร์อัตโนมัติ 6 สปีด โดยก่อนหน้านี้ในงาน Motor Expo 2012 และ Motor Show 2013 ได้มีการนำมาจัดแสดงแล้ว ต่อมาในปี พ.ศ. 2558 เชฟโรเลต สปิน ได้ยกเลิกการทำตลาดไป เนื่องจาก เชฟโรเลต ประเทศไทยต้องการทำตลาดรถกระบะและรถ SUV พื้นฐานกระบะไปก่อน

อ้างอิง
-------

* ข้อมูลรถยนต์ เชฟโรเลต สปิน รถยนต์ซับคอมแพ็กต์ เอ็มพีวี 7 ที่นั่ง โดย เชฟโรเลต ประเทศไทย
* เผยโฉมแล้ว Chevrolet Spin มินิแวนคอมแพคท์คันใหม่เตรียมเข้าไทยปี 2013 เก็บถาวร 2013-09-17 ที่ เวย์แบ็กแมชชีน
* Chevrolet เผยโฉม Spin รถอเนกประสงค์เต็มเปี่ยมด้วยไลฟ์สไตล์ เก็บถาวร 2013-03-16 ที่ เวย์แบ็กแมชชีน
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**นักบุญผู้ช่วยศักดิ์สิทธิ์สิบสี่องค์** (ภาษาอังกฤษ: Fourteen Holy Helpers; ภาษาเยอรมัน: Vierzehn Nothelfer) เป็นกลุ่มนักบุญทางคริสต์ศาสนานิกายโรมันคาทอลิกผู้เชื่อกันว่ามีอำนาจในการป้องกันภัยพิบัติโดยเฉพาะโรคร้าย กลุ่ม "Nothelfer" หรือ "ผู้ช่วยยามยาก" ก่อตั้งเมื่อคริสต์ศตวรรษที่ 14 ในบริเวณไรน์แลนด์ในประเทศเยอรมนีในปัจจุบัน โดยมีสาเหตุมาจากโรคระบาดซึ่งอาจจะเป็นกาฬโรคก็เป็นได้

ในจำนวนนักบุญ 14 องค์ 3 องค์เป็นพรหมจารี: นักบุญมาร์กาเร็ตแห่งอันติโอก, นักบุญบาร์บารา และ นักบุญแคทเธอรีนแห่งอเล็กซานเดรีย จากนักบุญ 3 องค์ก็เพิ่มเป็น 14 ที่จะเห็นในงานศิลปะ ลัทธินิยมนี้เริ่มในสำนักสงฆ์ที่เป็นที่เก็บวัตถุมงคลของนักบุญ นักบุญทุกคนในกลุ่มยกเว้นนักบุญไจลส์ล้วนแต่เป็นมรณสักขีหรือผู้พลีชีพเพื่อศาสนา

นักบุญคริสโตเฟอร์ และ นักบุญไจลส์เป็นนักบุญเพื่อป้องกันเชื้อโรคโดยตรง นักบุญเด็นนิสเป็นนักบุญเพื่อผ่อนคลายการปวดหัว, นักบุญเบลสเป็นนักบุญสำหรับเมื่อเจ็บคอ, นักบุญอิราสมัสแห่งฟอร์เมียเป็นนักบุญสำหรับเวลาเจ็บท้อง, นักบุญบาร์บาราเมื่อเป็นไข้, นักบุญไวทัสเมื่อชัก, นักบุญแพนทาลิออนเป็นผู้พิทักษ์แพทย์, นักบุญไซริอาคัสเมื่อนอนเจ็บ, นักบุญคริสโตเฟอร์, บาร์บารา และ แคทเธอรีนป้องกันการตายโดยไม่รู้ตัว นักบุญไจลส์ไว้สวดเพื่อสารภาพบาป นักบุญยูสตัสเป็นผู้พิทักษ์เมื่อมีปัญหาในครอบครัว สำหรับสัตว์เลี้ยงที่ติดโรคก็ต้องสวดมนต์ต่อนักบุญจอร์จ, นักบุญเอลโม และนักบุญแพนทาลิออน นักบุญมาร์กาเร็ตป้องกันหญิงมีครรภ์

เมื่อลัทธินิยมนักบุญสิบสี่องค์เป็นที่แพร่หลายในคริสต์ศตวรรษที่ 16 สมเด็จพระสันตะปาปานิโคลัสที่ 5 ก็ให้ฎีกาไถ่บาป (indulgence) ให้แก้ผู้สักการะในลัทธิ แม้ว่านักบุญแต่ละองค์จะมีวันสมโภชของตนเองแต่การฉลองสำหรับ 14 องค์รวมกันทำกันในวันที่ 8 สิงหาคม แต่มิได้อยู่ในปฏิทินฉลองทางการของนิกายโรมันคาทอลิก เมื่อมีการเปลี่ยนแปลงปฏิทินเมื่อปี ค.ศ. 1969 วันฉลองของนักบุญบาร์บารา, นักบุญคริสโตเฟอร์, นักบุญมาร์กาเร็ต, นักบุญแคทเธอรีน ก็ถูกยกเลิกไปแต่สมเด็จพระสันตะปาปาจอห์น ปอลที่ 2 นำนักบุญแคทเธอรีนกลับมาฉลองอีก เมื่อปี ค.ศ. 2004

อ้างอิง
-------

วัดอุทิศแก่นักบุญผู้ช่วยผู้ศักดิ์สิทธิ์สิบสี่องค์ที่แบมเบิร์ก ประเทศเยอรมนี

1. ↑  Miller, Jennifer G. (2006-08-08). "The Fourteen Holy Helpers". สืบค้นเมื่อ 2007-11-06.
2. ↑  See Roman Missal: original edition of Pope Pius V (reproduced in *Missale Romanum - Editio Princeps*, Libreria Editrice Vaticana, 1998, ISBN 88-209-2547-8); 1634 typical edition; 1884 typical edition; 1920 typical edition; เก็บถาวร 2020-03-01 ที่ เวย์แบ็กแมชชีน1962 typical edition

ดูเพิ่ม
-------

 วิกิมีเดียคอมมอนส์มีสื่อเกี่ยวกับ นักบุญนักบุญผู้ช่วยผู้ศักดิ์สิทธิ์สิบสี่องค์

* นักบุญ
* มรณสักขีของคริสเตียน

| * ด
* ค
* ก
นักบุญผู้ช่วยศักดิ์สิทธิ์สิบสี่องค์  |
| --- |
| 
* นักบุญอาเกเทียส
* นักบุญบาร์บารา
* นักบุญเบลส
* นักบุญแคเธอรินแห่งอะเล็กซานเดรีย
* นักบุญคริสโตเฟอร์
* นักบุญไซเรียคัส
* นักบุญเดนิส
* นักบุญอิราสมัสแห่งฟอร์เมีย
* นักบุญยูสตาซ
* นักบุญจอร์จ
* นักบุญไจลส์
* นักบุญมาร์กาเรตแห่งแอนติออก
* นักบุญแพนทาลิออน
* นักบุญไวทัส

 |
ตระกูลนอร์มัน **โบมง** (ฝรั่งเศส: *Beaumont*) หรือ **โบมอนต์** หรือเป็นหนึ่งในตระกูลขุนนางแองโกลนอร์มันที่ยิ่งใหญ่ที่สุดที่มาฝังรากเหง้าในอังกฤษหลังการพิชิตอังกฤษของชาวนอร์มัน

ประวัติ
-------

รอเฌ เดอ โบมง ลอร์ด (แซเญอร์) แห่งปง-โอเดอแมร์, แห่งโบมง-เลอ-รอเฌ, แห่งบรียอน และแห่งวัตวีล แก่เกินกว่าที่จะไปต่อสู้ที่เฮสติงส์และอยู่ในนอร์ม็องดีเพื่อบริหารราชการและคุ้มกันนอร์ม็องดีในช่วงที่วิลเลียมออกไปรุกราน เขาได้รับดินแดนในเลสเตอร์เชอร์เป็นรางวัล รอแบร์ เดอ โบมง กงต์เดอเมอล็อง ที่บัญชาการปีกขวาของชาวนอร์มันในเฮสติงส์กลายเป็นเอิร์ลที่ 1 แห่งเลสเตอร์ น้องชายของเขา อ็องรี เดอ โบมง ได้รับการแต่งตั้งให้เป็นเอิร์ลแห่งวอริก

ในช่วงรัชสมัยของสตีเฟน ฝาแฝดกาเลร็องกับรอแบร์เป็นพันธมิตรที่ทรงอำนาจของกษัตริย์ และกาเลร็อง (ที่เป็นกงต์เดอเมอล็องอยู่แล้ว) ถูกแต่งตั้งเป็นเอิร์ลแห่งวูร์สเตอร์เป็นรางวัล

ที่ปรึกษาจากตระกูลโบมงมีความสำคัญต่อดยุคแห่งนอร์ม็องดีที่ต่อมากลายเป็นกษัตริย์แห่งอังกฤษ

สมาชิกกลุ่มแรก ๆ ของตระกูล
--------------------------

### สายตระกูลฝั่งแองโกลนอร์มัน

* รอเฌ เดอ โบมง
* รอแบร์ เดอ โบมง เอิร์ลที่ 1 แห่งเลสเตอร์
* กาเลร็อง เดอ โบมง เอิร์ลที่ 1 แห่งวูร์สเตอร์
* อ็องรี เดอ โบมง เอิร์ลที่ 1 แห่งวอริก

### สายตระกูลฝั่งฝรั่งเศส

* อูว์แบร์ เดอ โบมง-โอ-แมน

แหล่งข้อมูล
-----------

* "*The Beaumonts in History (850-1850)*, Edward T. Beaumont, 1929, (333 pages)" เก็บถาวร 2012-02-10 ที่ เวย์แบ็กแมชชีน
โทรเวชกรรม
**โทรเวช** (อังกฤษ: Telemedicine) หรือ **การแพทย์ทางไกล** (Telehealth) เป็นการให้คำปรึกษา คำแนะนำ และบริการทางการรักษาพยาบาลระหว่างแพทย์ถึงผู้ป่วยผ่านวิธีการวิดีโอคอล ทำให้แม้ในชนบทห่างไกล ประชาชนก็สามารถจะได้รับบริการสาธารณสุขที่มีคุณภาพ และเป็นการลดความจำเป็นในการเดินทางไปโรงพยาบาลของผู้ป่วย อย่างไรก็ตาม ไม่ใช่ว่าทุกความเจ็บป่วยเหมาะสมกับการรับบริการผ่านโทรเวช

**การแพทย์ทางไกลในประเทศไทย**

ในสถานการณ์โควิดที่ผ่านมา โรงพยาบาลในประเทศไทยได้นำการแพทย์ทางไกลมาใช้ในการดูแลผู้ป่วยโควิดอย่างแพร่หลาย เช่น โรงพยาบาลพระนั่งเกล้านำการแพทย์ทางไกลดูแลผู้ป่วยโควิดแบบ Home Isolation  โรงพยาบาลพระนครศรีอยุธยา นำระบบ Telehealth มาดูแลผู้ป่วยโรคเรื้อรัง โรคจิตเวช และผู้ต้องขังในเรือนจำ  โรงพยาบาลพุทธโสธร จังหวัดฉะเชิงเทรา ได้นำเอาการแพทย์ทางไกล หรือ TELEMEDICINE ของไดเอทซ์ใช้ในการดูแลคนไข้เบาหวานขณะตั้งครรภ์ (และเบาหวานชนิดที่ 1 หรือ ชนิดที่ 2 ที่ต้องฉีดอินซูลิน) โดยให้ผู้ป่วยที่ประเมินแล้วว่าสามารถใช้การติดตามผ่านระบบได้

อ้างอิง
-------

1. ↑  โทรเวช (Telemedicine) สารานุกรมไทยสำหรับเยาวชนฯ
2. ↑  Home Isolation Telemedicine เลขาธิการ สปสช. ลงพื้นที่โรงพยาบาลพระนั่งเกล้าเยี่ยมชมการดำเนินงานดูแลผู้ป่วยโควิด-19 แบบผู้ป่วยนอก "เจอ แจก จบ" และการดูแลแบบ Home Isolation โดยศูนย์บริการสาธารณสุขในชุมชน
3. ↑  Telemedicine ในโรงพยาบาลรัฐบาล รพ.พระนครศรีอยุธยา ให้บริการระบบการแพทย์ทางไกล Telehealth : Matichon TV (พัฒนาระบบโดย Dietz.asia)
4. ↑  ดูแลผู้ป่วยเบาหวานขณะตั้งครรภ์ด้วย TELEMEDICINE โรงพยาบาลพุทธโสธร ให้บริการ Dietz TELEMEDICINE กับผู้ป่วยเบาหวานขณะตั้งครรภ์
ดาร์กช็อกโกแลต
**ดาร์กช็อกโกแลต** หรือ **ช็อกโกแลตเข้ม** (อังกฤษ: dark chocolate) บางทีเรียก **ช็อกโกแลตดำ**, **ช็อกโกแลตจืด**, หรือ **ช็อกโกแลตขม** (อังกฤษ: black chocolate, plain chocolate, หรือ bitter chocolate) เป็นช็อกโกแลตประเภทหนึ่งที่มีปริมาณโกโก้มากกว่าประเภทมิลก์ช็อกโกแลต (milk chocolate) และแทบจะไม่มีผลิตภัณฑ์นมประกอบอยู่เลย มาตรฐานของรัฐบาลและอุตสาหกรรมในการนิยามดาร์กช็อกโกแลตนั้นแตกต่างกันไปในแต่ละท้องที่

ดาร์กช็อกโกแลตมีสารต้านอนุมูลอิสระ (antioxidant) เช่น พอลิฟินอล (polyphenol) และมีน้ำตาลค่อนข้างน้อย จึงมีผลกระทบต่อสุขภาพน้อยกว่าช็อกโกแลตประเภทอื่น และยังได้รับการกำหนดให้เป็นยอดอาหารที่ทรงศักยภาพ (potential superfood) เป็นเหตุให้ทั่วโลกต้องการดาร์กช็อกโกแลตยิ่ง ๆ ขึ้น

ประโยชน์ต่อสุขภาพ
-----------------

ดาร์กช็อกโกแลตส่วนใหญ่ในตลาดที่มีโกโก้มากกว่าร้อยละ 70 มีองค์ประกอบทางเคมีที่สร้างปฏิสัมพันธ์กับเซลล์และเนื้อเยื่อซึ่งช่วยป้องกันการก่อตัวและผลลัพธ์ของโรคภัยไข้เจ็บบางประการ

องค์ประกอบทางเคมีที่ชื่อเฟลวานอล (flavanol) ซึ่งมีอยู่ในโกโก้และผลิตภัณฑ์โกโก้ และเป็นประโยชน์ต่อสุขภาพนั้น มีชื่อเรียกหลายอย่าง เช่น มอนอเมอร์ (monomer), อีพิแคทิชิน (epicatechin), และแคทิชิน (catechin)

มีหลักฐานแสดงว่า เมื่อบริโภคโกโก้ในปริมาณมาก เฟลวานอลจะช่วยลดความดันโลหิตและคอเลสเตอรอล ทั้งช่วยซ่อมเสริมการรับรู้ทางจิต (mental cognition) ตลอดจนช่วยลดความเสี่ยงการเกิดเบาหวานในบุคคลบางกลุ่ม

อาหารสำหรับควบคุมน้ำหนัก (diet) ซึ่งมีสารต้านอนุมูลอิสระสูง อย่างโกโก้และพืชผักผลไม้อื่น ๆ ช่วยส่งเสริมสุขภาพที่ดี ทั้งช่วยชะลอการตั้งต้นของโรคภัยบางอย่าง เช่น โรคหัวใจและหลอดเลือด, เบาหวาน, มะเร็งบางประเภท, และความผิดปรกติบางอย่างที่เกี่ยวข้องกับความสูงวัย

อ้างอิง
-------

1. ↑  "What is dark chocolate?". Baking Bites. 26 May 2011. สืบค้นเมื่อ 14 December 2017.
2. ↑  "Dark Chocolate Is Healthy Chocolate". *WebMD*. สืบค้นเมื่อ 15 March 2016.
3. ↑  "Heart-Health Benefits of Chocolate Unveiled". สืบค้นเมื่อ 15 March 2016.
4. ↑  "Is Chocolate the Next Super Food?". *WebMD*. สืบค้นเมื่อ 15 March 2016.
5. ↑  "Preference for dark chocolate continues". คลังข้อมูลเก่าเก็บจากแหล่งเดิมเมื่อ 6 มกราคม 2014. สืบค้นเมื่อ 15 มีนาคม 2016.
6. 1 2 3  Galleano, Monica (1 December 2010). "Cocoa, chocolate and cardiovascular disease". *J Cardiovasc Pharmacol*. doi:10.1097/FJC.0b013e3181b76787. PMC 2797556.
7. ↑  Drayer, Lisa. "Is dark chocolate healthy?". *www.cnn.com*.
**สมเด็จพระวรราชินี (นักนางไทย)** (เขมร : មហាក្សត្រី , โรมัน : Queen Tey) ในช่วงศตวรรษที่ 17 เป็นสมเด็จพระราชินีแห่งอาณาจักรเขมรอุดงใน พ.ศ. 2230

พระราชประวัติ
-------------

พระองค์อภิเสกสมรสกับพระบรมราชาที่ 8 และเป็นพระมารดาของพระไชยเชษฐาที่ 3 พระมหากษัตริย์แห่งอาณาจักรเขมรอุดง พระองค์ขึ้นครองราชย์ ในปี พ.ศ. 2230 ตำแหน่งพระราชมารดาผู้สำเร็จราชการแผ่นดิน และเป็นตำแหน่งฐานันดรศักดิ์สูงมากในราชสำนักกัมพูชาในช่วงเวลานั้น

พ.ศ. 2230 พระไชยเชษฐาที่ 3 ขณะพระชันษาได้ 27 พรรษา พระองค์ประชวรด้วยโรคไข้ทรพิษ จึงมอบราชสมบัติถวายให้พระราชมารดาว่าราชการแผ่นดินแทนพระองค์ชั่วคราว 

พระนางสำเร็จราชการแผ่นดินเป็นเวลา 3 เดือน ใน พ.ศ. 2231 พระนางได้คืนราชสมบัติแก่พระโอรส

พระองค์ทรงเป็นพระมหากษัตริย์หญิงพระองค์แรกแห่งกัมพูชา นับตั้งแต่พระนางชเยนทรญานแห่งสัมภูปุระ

อ้างอิง
-------

1. ↑  Jacobsen, Trudy (2008). *Lost goddesses: the denial of female power in cambodian history*. Gendering Asia. Copenhagen: NIAS Press. ISBN 978-87-7694-001-0.
2. ↑  Jacobsen, Trudy (2008). *Lost goddesses: the denial of female power in cambodian history*. Gendering Asia. Copenhagen: NIAS Press. ISBN 978-87-7694-001-0.
**ตระกูลสเปนเซอร์** (Spencer family) เป็นหนึ่งในตระกูลขุนนางและชนชั้นสูงเก่าแก่ของเกาะอังกฤษ สมาชิกในตระกูลนี้ได้รับแต่งตั้งเป็นอัศวิน, บารอเนต และขุนนางจำนวนมาก โดยตำแหน่งขุนนางสืบตระกูลที่ตระกูลนี้ถือครองอยู่ ได้แก่ ดยุกแห่งมาร์ลบะระ, เอิร์ลแห่งซันเดอร์แลนด์, เอิร์ลสเปนเซอร์ และไวเคานต์เชอร์ชิล สมาชิกตระกูลนี้ที่มีชื่อเสียงอย่างที่สุดในคริสต์ศตวรรษที่ 20 ได้แก่ เซอร์ วินสตัน เชอร์ชิล และ ไดอานา เจ้าหญิงแห่งเวลส์

เฮนรี สเปนเซอร์ เป็นนายที่ดินเวิร์มเลกตันในมณฑลวาร์วิกเชอร์ และเป็นนายค่าเช่าของบ้านอัลทอร์ปในมณฑลนอร์แทมป์ตันเชอร์ ต่อมา จอร์จ สเปนเซอร์ ผู้เป็นหลาน ได้ค้าขายปศุศัตว์และสินค้าอื่นๆจนร่ำรวย เขาซื้อที่ดินเวิร์มเลกตันในปี 1506 และซื้อบ้านอัลทอร์ปในปี 1508 ที่ในอัลทอร์ปนี้กว้างนับพันไร่และทำให้การเลี้ยงแกะได้ผลดีมาก อย่างไรก็ตามเขายังคงอาศัยอยู่ในบ้านที่เวิร์มเลกตันซึ่งตอนนั้นใหญ่กว่าอัลทอร์ปถึงสี่เท่า จอร์จร่ำรวยจนสามารถไปซื้อหมู่บ้านลิตเติลบริกตันและหมู่บ้านเกรทบริกตันจากทอมัส เกรย์ มาร์ควิสแห่งดอร์เซต และตัดสินใจย้ายมาอยู่บ้านอัลทอร์ป ต่อมาในปี ค.ศ. 1519 จอร์จ สเปนเซอร์ ก็ได้รับตำแหน่งอัศวินจากพระเจ้าเฮนรีที่ 8

อ้างอิง
-------

1. 1 2  H. Gawthorne/S. Mattingly/G. W. Shaeffer/M. Avery/B. Thomas/R. Barnard/M. Young, Revd. N.V. Knibbs/R. Horne: "The Parish Church of St. Mary the Virgin, Great Brington. 800 Years of English History", published as "Brington Church: A Popular History" in 1989 and printed by Peerless Press.
2. ↑  Sir John Spencer 1455–1522  (access date 20 July 2013)